
L E G E

pentru completarea Codului cu privire 
la contravenţiile administrative


Parlamentul adoptă prezenta lege organică. 


Articol unic. – Codul cu privire la contravenţiile administrative, aprobat prin Legea R.S.S. Moldoveneşti din 29 martie 1985 (Veştile Sovietului Suprem şi ale Guvernului R.S.S. Moldoveneşti, 1985, nr.3, art.47), cu modificările ulterioare, se completează după cum urmează:


1. După articolul 153 se introduce articolul 1531, cu următorul cuprins:


"Articolul 1531. Încălcarea regulilor de comercializare 

      cu amănuntul a produselor petroliere


Comercializarea produselor petroliere nemijlocit din autocisterne, precum şi din canistre şi din alte ambalaje, -

atrage după sine aplicarea unei amenzi în mărime de la cincizeci la o sută de salarii minime şi confiscarea produselor petroliere ce constituie obiectul contravenţiei.

Exploatarea coloanelor de distribuţie a produselor petroliere defectate, nesigilate - 

atrage după sine aplicarea unei amenzi în mărime de la cincizeci la şaptezeci şi cinci de salarii minime.

Lipsa la staţiile de alimentare cu combustibil (PECO) a registrului de evidenţă a produselor petroliere recepţionate, precum şi a raportului de schimb de forma stabilită, fie întocmirea lor nesistematică, fie înscrierea în ele a unor date neveridice -

atrage după sine aplicarea unei amenzi în mărime de la cincizeci la şaptezeci şi cinci de salarii minime.


Recepţionarea produselor petroliere în baza documentelor însoţitoare şi de transport şi expediţie întocmite incorect fie cazul manco al produselor petroliere, fie defectarea utilajelor de scurgere -

atrage după sine aplicarea unei amenzi în mărime de la cincizeci la o sută de salarii minime.

Livrarea produselor petroliere fără a trece indicaţiile de pe contorul coloanei de distribuţie a combustibilului la gradaţia zero -

atrage după sine aplicarea unei amenzi în mărime de la zece la douăzeci de salarii minime."

2. La articolul 210 alineatul 1, după cifra "153," se introduce textul "1531 alineatul întîi,".

3. La articolul 2211 alineatul 1, alineatul 2 punctele 1) şi 2), după cifra "15210," se introduce textul "1531 alineatele doi, trei, patru şi cinci,".

PREŞEDINTELE  PARLAMENTULUI

EUGENIA  OSTAPCIUC

Chişinău, 25 mai 2001.

Nr.202-XV.

